הבחירות לנשיאות ארצות הברית 2016

הבחירות לנשיאות ארצות הברית ב-2016 נערכו ביום שלישי, 8 בנובמבר 2016, בחירות אלו היו הבחירות לנשיאות ארצות הברית ה-58 במספר ובהן ניצח דונלד טראמפ לאחר שקיבל 304 אלקטורים שהספיקו להבטיח את בחירתו לנשיא ה-45, ואת בחירתו של מייק פנס לסגן הנשיא ה-48 של ארצות הברית. שני המועמדים הבולטים במערכת הבחירות היו טראמפ מהמפלגה הרפובליקנית והילרי קלינטון מהמפלגה הדמוקרטית. הייתה זו הפעם הראשונה בה אישה התמודדה כמועמדת אחת המפלגות הגדולות. בין המועמדים הנוספים: גארי ג'ונסון מהמפלגה הליברטריאנית, ג'יל שטיין מהמפלגה הירוקה, דארל קאסל (אנ') ממפלגת החוקה, והמועמד העצמאי, אוון מקמלין. הייתה זו הפעם החמישית בהיסטוריה האמריקאית שבה המועמד המנצח זכה בפחות קולות מהמועמד המפסיד (לאחר בחירות 1824, 1876, 1888 ו-2000). הניצחון של טראמפ בבחירות אלה הוא מהמפתיעים ביותר בהיסטוריה, שכן כל הפרשנים והסקרים צפו ניצחון גדול לקלינטון בקולות ובאלקטורים. תוצאת הבחירות נקבעה על פי מספר האלקטורים שבהם זכה כל מועמד. הקצאת מספר האלקטורים לכל מדינה נקבעה בהתאם למפקד האוכלוסין של ארצות הברית משנת 2010. הנשיא הנבחר וסגן הנשיא הנבחר הושבעו לתפקיד ב-20 בינואר 2017. דונלד טראמפ – איש עסקים ואיל נדל"ן מניו יורק. ג'ב בוש – מושל מדינת פלורידה לשעבר, בנו של הנשיא ה-41, ג'ורג' הרברט ווקר בוש ואחיו של הנשיא ה-43, ג'ורג' ווקר בוש (פרש מהמרוץ ב-20 בפברואר 2016. תמך בטד קרוז במהלך הפריימריז). ג'ים גילמור – מושל מדינת וירג'יניה בשנים 1998–2002 (פרש מהמרוץ ב-12 בפברואר 2016). בובי ג'ינדאל – מושל מדינת לואיזיאנה (פרש מהמרוץ ב-17 בנובמבר 2015). לינדזי גרהאם – סנאטור מטעם דרום קרוליינה מאז 2003 (פרש מהמרוץ ב-21 בדצמבר 2015. תמך בג'ב בוש ובטד קרוז במהלך הפריימריז). מייק האקבי – מושל מדינת ארקנסו לשעבר ומתמודד בפריימריז לנשיאות ב-2008 (פרש מהמרוץ ב-1 בפברואר 2016. תמך בדונלד טראמפ במהלך הפריימריז). סקוט ווקר – מושל מדינת ויסקונסין מאז 2011 (פרש מהמרוץ ב-21 בספטמבר 2015. תמך בטד קרוז במהלך הפריימריז). כריס כריסטי – מושל מדינת ניו ג'רזי מאז 2009 (פרש מהמרוץ ב-10 בפברואר 2016. תמך בדונלד טראמפ במהלך הפריימריז). ריק סנטורום – סנאטור מטעם פנסילבניה לשעבר ומתמודד בפריימריז לנשיאות ב-2012 (פרש מהמרוץ ב-3 בפברואר 2016. תמך במרקו רוביו במהלך הפריימריז). ראנד פול – סנאטור מטעם קנטקי מ-2011 (פרש מהמרוץ ב-3 בפברואר 2016). ג'ורג' פטאקי – מושל מדינת ניו יורק בשנים 1995–2006 (פרש מהמרוץ ב-29 בדצמבר 2015. תמך במרקו רוביו ובג'ון קייסיק במהלך הפריימריז). קרלי פיורינה – מנכ"לית היולט פקארד בין השנים 2000–2005 (פרשה מהמרוץ ב-10 בפברואר 2016. תמכה בטד קרוז במהלך הפריימריז). ריק פרי – מושל טקסס בשנים 2000–2015 ומתמודד בבחירות המקדימות של המפלגה הרפובליקנית ב-2012 (פרש מהמרוץ ב-11 בספטמבר 2015. תמך בטד קרוז במהלך הפריימריז). טד קרוז – סנאטור מטעם טקסס מ-2013. היה פרקליט המדינה של טקסס בשנים 2003 עד 2008 (פרש מהמרוץ ב-3 במאי 2016). ג'ון קייסיק – המושל ה-69 של אוהיו ב-2011 ואילך (פרש מהמרוץ ב-4 במאי 2016). בן קרסון – סופר ורופא, מנהל לשעבר במחלקת הילדים הנוירוכירורגית בבית החולים ג'ון הופקינס, מרילנד (פרש מהמרוץ ב-4 במרץ 2016. תמך בדונלד טראמפ במהלך הפריימריז). מרקו רוביו – סנאטור מטעם מדינת פלורידה מאז שנת 2011 (פרש מהמרוץ ב-15 במרץ 2016). בובי ג'ינדאל לינדזי גרהאם סקוט ווקר ג'ורג' פטאקי ריק פרי ג'ב בוש ג'ים גילמור מייק האקבי כריס כריסטי ריק סנטורום ראנד פול קרלי פיורינה ג'ון קייסיק טד קרוז בן קרסון מרקו רוביו הילרי קלינטון – מזכירת המדינה בשנים 2009–2013, כיהנה כסנאטורית מטעם ניו יורק בשנים 2001–2009. התמודדה בבחירות המקדימות של המפלגה הדמוקרטית לקראת הבחירות לנשיאות ארצות הברית 2008. הייתה הגברת הראשונה של ארצות הברית בתקופת כהונתו של בעלה ביל קלינטון כנשיא בשנים 1993–2001. מרטין אומאלי – ראש עיריית בולטימור לשעבר ומושל מדינת מרילנד בשנים 2007–2015 (פרש מהמרוץ ב-1 בפברואר 2016 לאחר אסיפות הבחירה באיווה. תמך בהילרי קלינטון ב-9 ביוני 2016). ג'ים וב – קצין מארינס בדרגת קפטן, סופר וסנאטור מטעם מדינת וירג'יניה בשנים 2007–2013 (פרש מהמרוץ ב-20 באוקטובר 2015). ברני סנדרס – סנאטור עצמאי מטעם ורמונט מאז 2007. כיהן כחבר בית הנבחרים וכראש עיריית ברלינגטון (פרש מהמרוץ ותמך בהילרי קלינטון ב-12 ביולי 2016). לינקולן צ'ייפי – סנאטור רפובליקני לשעבר מטעם רוד איילנד ומושל המדינה (כעצמאי) בשנים 2011–2015. הצטרף למפלגה הדמוקרטית ב-2013 (פרש מהמרוץ ב-23 באוקטובר 2015). ברני סנדרס מרטין אומאלי ג'ים וב לינקולן צ'ייפי גארי ג'ונסון, המפלגה הליברטריאנית ג'יל שטיין, מפלגת הירוקים אוון מקמלין (מועמד שמרן עצמאי) דארל קאסל (אנ') ממפלגת החוקה ב-3 באוגוסט 2015 התקיים המפגש הראשון של המועמדים במפלגה הרפובליקנית שנערך בניו המפשייר ובו יכלו המצביעים להכיר את רוב המועמדים. שלושה מועמדים, טראמפ, גילמור והאקבי לא נכחו בעימות. ב-6 באוגוסט 2015 נערך עימות הבחירות הראשון בין המתמודדים ששודר בערוץ פוקס ניוז, בהנחיית מייגן קלי, ברט בייר וכריס וולאס. העימות חולק לשתי קבוצות, העימות המרכזי שנערך בפריים טיים וכלל את עשרת המועמדים שזכו לשיעורי התמיכה הגבוהים ביותר בסקרי הבחירות. העימות זכה לצפיית שיא עבור משדר בערוץ כבלים שאינו משדר ספורט. לפניו התקיים העימות המשני, ובו המועמדים שסיימו לאחר עשרת הראשונים בסקר. ב-16 בספטמבר 2015 נערך העימות השני על ידי רשת סי אן אן, שהתקיים בספרייה הנשיאותית על שם רונלד רייגן שבסימי ואלי, קליפורניה. בעימות נכחו אחד עשר המועמדים המובילים, מאחר שקרלי פיורינה קיבלה תוצאות טובות דיין בסקרים לאחר הופעתה בעימות המשני. כחמישה ימים לאחר מכן פרש סקוט ווקר מהמרוץ. גם לפני העימות הזה התקיים עימות משני בין המועמדים שלא הובילו בסקרים. ב-28 באוקטובר 2015 נערך העימות השלישי על ידי רשת CNBC, שהתקיים בבולדר, קולורדו. העימות היה המשדר הנצפה ביותר בתולדות הרשת. במהלך העימות ביקרו המועמדים את מנחי העימות ואת הרשת על מה שלטענתם היה חוסר הוגנות והטיה בשאלות שהופנו כלפיהם. לאחר העימות הודיע יו"ר הוועידה הרפובליקנית הלאומית, ריינס פריבס, על השעיית ההתקשרות עם רשת NBC News, חברת האם של CNBC, בעקבות הביקורת על ניהול העימות וסוג השאלות. ב-10 בנובמבר 2015 נערך העימות הרביעי על ידי רשת FOX Business במילווקי, ויסקונסין. ב-15 בדצמבר 2015 נערך העימות החמישי בלאס וגאס, על ידי רשת CNN בהנחיית ג'ייק טאפר. ב-14 בינואר 2016 נערך העימות השישי על ידי רשת FOX Business בצ'ארלסטון, קרוליינה הדרומית. ב-28 בינואר 2016 נערך העימות השביעי והאחרון לפני אסיפות הבחירה באיווה על ידי רשת פוקס ניוז, ובפעם זו ללא המועמד המוביל באותה עת, דונלד טראמפ, שהחליט לא להשתתף, בשל סכסוך עם מגישת העימות מייגן קלי. ב-6 בפברואר 2016 נערך העימות השמיני והאחרון לפני הפריימריז בניו המפשייר על ידי רשת ABC News בניו המפשייר. ב-13 בפברואר 2016 נערך העימות התשיעי לפני הפריימריז בגרינוויל שבקרוליינה הדרומית על ידי רשת CBS News. ב-25 בפברואר 2016 נערך העימות העשירי והאחרון לפני "יום שלישי הגדול"(אנ') ביוסטון שבטקסס, על ידי רשת CNN בהנחיית וולף בליצר. ב-3 במרץ 2016 נערך העימות ה-11 לפני "יום שבת הגדול" בדטרויט שבמישיגן, על ידי פוקס ניוז. ב-10 במרץ 2016 נערך העימות ה-12 והאחרון במיאמי, פלורידה, על ידי CNN בהנחיית ג'ייק טאפר. ב-13 באוקטובר 2015 נערך העימות הראשון בלאס וגאס שבנבדה על ידי רשת CNN בהנחיית אנדרסון קופר. העימות כלל את כל חמשת המועמדים. ב-14 בנובמבר 2015 נערך העימות השני באיווה על ידי רשת CBS News. ב-19 בדצמבר 2015 נערך העימות השלישי בניו המפשייר על ידי רשת ABC News. ב-17 בינואר 2016 נערך העימות הרביעי באיווה על ידי רשת NBC News. ב-4 בפברואר 2016 נערך העימות החמישי בניו המפשייר על ידי רשת MSNBC, בהנחיית צ'אק טוד ורייצ'ל מדאו. ב-11 בפברואר 2016 נערך העימות השישי במילווקי, ויסקונסין על ידי רשת PBS. ב-6 במרץ 2016 נערך העימות השביעי בפלינט, מישיגן, על ידי רשת CNN בהנחיית אנדרסון קופר. ב-14 באפריל 2016 נערך העימות השמיני והאחרון בברוקלין, ניו יורק, על ידי רשת CNN בהנחיית וולף בליצר. הוועידה הרפובליקנית הלאומית נערכה בקוויקן לואנס ארנה שבקליבלנד, אוהיו, בין הימים 18–21 ביולי 2016. מספר רפובליקאים בולטים כמו הנשיאים לבית בוש והמועמדים בבחירות הקודמות ג'ון מקיין ומיט רומני נעדרו מהוועידה. הוועידה הדמוקרטית הלאומית נערכה בוולס פארגו סנטר שבפילדלפיה, פנסילבניה, בין הימים 25–28 ביולי 2016. הוועדה לעימותים נשיאותיים ׂׂׂ(Commission on Presidential Debates) קבעה שלושה עימותי בחירות בין שני המועמדים מהמפלגות הגדולות ועימות נוסף בין המועמדים לסגן הנשיא. 26 בספטמבר 2016 - העימות הראשון בין המתמודדים לנשיאות ב"אוניברסיטת הופסטרה" שבהמפסטד, ניו יורק. הונחה על ידי לסטר הולט מרשת NBC. העימות עסק בענייני פנים. 4 באוקטובר 2016 - העימות היחיד בין המתמודדים לסגן הנשיא, נערך בין מייק פנס מושל אינדיאנה הרפובליקני לטים קיין הסנאטור מווירג'יניה הדמוקרטי. נערך באוניברסיטת לונגווד שבפארמוויל, וירג'יניה. הנחתה את העימות אליין קיהאנו מרשת CBS News. 9 באוקטובר 2016 - עימות בפורמט "Town hall meeting" בין המועמדים לנשיאות. היה זה עימות יוצא דופן - המתמודדים לא לחצו ידיים בפתיחתו והחליפו האשמות ועקיצות הדדיות. בעימות זה קהל שכולו הורכב ממצביעים מתנדנדים הפנה 30 שאלות לשני המועמדים מתוך שאלות רבות שהועלו דרך האינטרנט ורשת הפייסבוק. העימות נערך באוניברסיטת וושינגטון בסנט לואיס, מיזורי. המנחים היו אנדרסון קופר מרשת CNN ומרתה רדאץ מרשת ABC News. 19 באוקטובר 2016 - העימות השלישי והאחרון בין המועמדים לנשיאות. נערך באוניברסיטת נבדה, לאס וגאס. המנחה היה כריס וולאס מרשת פוקס ניוז. נושאי העימות שפורסמו מראש היו: בית המשפט העליון, מדיניות ההגירה, כלכלה, הכשירות לנשיאות, נקודות חמות ביחסי חוץ, וענייני החוב הלאומי של ארצות הברית. בבחירות ניצח המועמד הרפובליקני דונלד טראמפ. לפי תוצאות הבחירות, קלינטון זכתה במירב הקולות (popular vote) אולם טראמפ זכה ברוב האלקטורים. בחלק מהמדינות האלקטורים מחויבים על פי חוק להציע למועמד שזכה ברוב הקולות במדינה, אולם לא בכולן. מספר מדינות נותנות קנס של 1000 דולר לאלקטור "סורר" המצביע בניגוד לקולות הבוחרים. במיין מחולקים שני אלקטורים למועמד שזכה ברוב מוחלט מבין המועמדים. שאר האלקטורים ניתנים בכל מחוז בחירה לפי הזוכה ברוב באותו מחוז. זו הפעם הראשונה בהן האלקטורים מפוצלים בפועל במדינה זו. בנברסקה נהוגה שיטה דומה, אולם בבחירות אלו לא היה פיצול באלקטורים של מדינה זו. הצבעות האלקטורים נערכו ב-19 בדצמבר 2016. במהלך ההצבעה, לראשונה מאז 1896, נרשמו מגוון הצבעות של "אלקטורים סוררים". מתוך האלקטורים שהיו אמורים להיות לטובת המועמד הרפובליקני (306), שניים הצביעו אחרת - לטובת רון פול וג'ון קייסיק. מתוך הקולות שהיו אמורים להגיע למועמדת הדמוקרטית (232), חמישה הצביעו אחרת - שלושה קולות לטובת קולין פאוול, קול אחד לטובת ברני סנדרס (ובכך היה ליהודי-אמריקאי הראשון שקיבל קולות של אלקטורים לבחירות לנשיאות) וקול אחד לטובת פיית' ספוטד איגל, פעילה אינדיאנית אמריקאית משבט סו, ואינדיאנית האמריקאית הראשונה הזוכה לקול של אלקטורים בבחירות לנשיאות. ניתן היה לרשום את שמו של סנדרס ב-12 מדינות ערך מורחב – התערבות רוסיה בבחירות לנשיאות ארצות הברית ב-2016 קהיליית המודיעין של ארצות הברית של אמריקה הגיעה למסקנה רשמית כי ממשלת רוסיה התערבה בבחירות בארצות הברית ב-2016. הערכת קהיליית המודיעין הצהירה כי, "נשיא רוסיה ולדימיר פוטין הורה על ביצוע קמפיין השפעה בשנת 2016 המכוון לבחירות לנשיאות בארצות הברית. מטרותיה של רוסיה היו לערער את אמון הציבור בהליך הדמוקרטי בארצות הברית, להשמיץ את מזכירת המדינה לשעבר והמועמדת הדמוקרטית, הילרי קלינטון, ולפגוע בסיכוי הבחירה שלה לנשיאות". יתר על כן ציינה קהילת המודיעין כי "פוטין וממשלת רוסיה פיתחו העדפה ברורה לנשיא הנבחר דונלד טראמפ". ההערכה המודיעינית נעשתה ברמת ודאות גבוהה. משרד ראש המודיעין הלאומי (DNI), המייצג 17 סוכנויות המודיעין והמחלקה לביטחון המולדת של ארצות הברית (DHS) הצהירו במשותף כי רוסיה פרצה למחשבי הוועדה הדמוקרטית הלאומית (DNC) ולחשבון המייל של יושב-ראש הקמפיין של קלינטון, ג'ון פודסטה, והדליפה את המסמכים לוויקיליקס. ראש המודיעין הלאומי, ג'יימס קלפר, העיד בתחילת ינואר 2017 בפני ועדת הסנאט כי רוסיה התערבה בבחירות 2016 על מנת להשפיע עליהן לטובתו של טראמפ ולפגוע בקלינטון; וכי כאשר העריכה מוסקבה כי קלינטון הייתה צפויה לזכות בבחירות, עברה מטרת הקמפיין לערער ולפגוע בנשיאות העתידית שלה. הוא ציין גם שמעבר לפריצה ומתקפות סייבר, כלל קמפיין ההשפעה של רוסיה גם הפצת מידע מוטעה של חדשות מזויפות שהופץ לעיתים קרובות באמצעות הרשתות החברתיות, לצד שימוש בטרולים באינטרנט. סוכנויות המודיעין האמריקאיות העריכו כי פוטין "הוביל באופן אישי" את המבצע החשאי והורה עליו. ראש ה-CIA ג'ון ברנן, ראש ה-FBI ג'יימס קומי וראש המודיעין הלאומי ג'יימס קלפר הסכימו על "היקף, טבע והכוונה" של התערבות רוסיה כדי לסייע לטראמפ. חברות אבטחת מידע ציינו כי מתקפות הסייבר בוצעו על ידי קבוצות המודיעין הרוסי Fancy Bear ו-Cozy Bear. הקרמלין ממשיך להכחיש את מעורבותו במבצע זה. הנשיא ברק אובמה השתמש, ב-31 באוקטובר 2016, בטלפון האדום בין מוסקבה לוושינגטון כדי ליצור קשר ישירות עם ולדימיר פוטין ולהדגיש את החשיבות וההשלכות של התקפות סייבר, ובפרט הזהיר מפני התקפות נוספות על מכונות הצבעה ביום הבחירות. הנשיא אובמה הורה בדצמבר 2016 על עריכת דו"ח בנוגע להתערבות זרה בבחירות. ועדות המודיעין של הסנאט ובית הנבחרים האמריקאיים פתחו בחקירה על התערבות רוסיה בבחירות לאחר מכן, וכן קשרי בכירים רוסים עם אנשים מהקמפיין במהלך הבחירות. תחילה דחה הנשיא הנבחר דאז טראמפ את הדו"ח, ואמר כי הדמוקרטים מגיבים להפסדם בבחירות, ותקף את סוכנויות המודיעין האמריקאיות במהלך הצהרת צוות המעבר בין הממשלים. מנהיג הרוב בסנאט הרפובליקני מיץ' מקונל הביע אמון בסוכנויות המודיעין ותמך בחקירה משותפת, שהחלה רשמית בוועדת המודיעין ב-24 בינואר 2017. ב-29 בדצמבר 2016 גירשה ארצות הברית 35 מרגלים רוסים שפעלו כדיפלומטים, סגרה שתי אחוזות רוסיות במרילנד והברונקס ששימשו לאספת מודיעין, והרחיבה את הסנקציות על גופים ויחידים רוסים, בהם סוכנויות המודיעין הרוסיות. ב-20 במרץ 2017 הודיע ראש ה-FBI דאז ג'יימס קומי כי הבולשת הפדרלית חוקרת את המעורבות הרוסית בבחירות, כולל תיאום פוטנציאלי בין ממשלת רוסיה לקמפיין של טראמפ. ב-16 בפברואר 2018 הוגשו על ידי התובע המיוחד רוברט מולר כתבי אישום נגד 13 אזרחים רוסים ושלושה ארגונים רוסים. האישומים כוללים בין השאר מזימה להונאת ארצות הברית, מזימה לביצוע הונאת רשת והונאת בנק וגנבת זהות בנסיבות מחמירות. סגן התובע הכללי ציין כי לא נמצאו ראיות לקנוניה בין מטה טראמפ לרוסיה, וכן שחלק מהחברות החלו לפעול הרבה לפני שטראמפ הודיעעל מועמדותו, שהן תמכו גם בברני סנדרס, וגם ארגנו הפגנות גדולות כנגד טראמפ לאחר בחירתו ובמטרה לערער על לגיטימיות ניצחונו. ב-18 באפריל 2019, מולר פרסם דו"ח העוסק בנושא. בעדותו בקונגרס, התובע המיוחד מולר חזר על מסקנותיו שלפיהם הוא לא יכול לומר אם טראמפ לא עבר על החוק, והוסיף כי ניתן יהיה להעמידו לדין אחרי שיסיים את כהונתו. "רוסיה התערבה בבחירות בצורה נרחבת, אך לא נמצאו ראיות לקנוניה", אמר. מדיה וקבצים בנושא הבחירות לנשיאות ארצות הברית 2016 בוויקישיתוף סקר מצב האומה של רויטרס: לקלינטון יש 90% סיכוי לנצח, באתר הארץ, 7 בנובמבר 2016 דונלד טראמפ - נאום אחרון לפני ההצבעה, באתר כלכליסט, 8 בנובמבר 2016 יונתן כיתאין, ‏ניצן הורוביץ: "כיסיתי 7 מערכות בחירות בארה"ב, ודבר כזה עוד לא היה", באתר גלובס, 8 בנובמבר 2016 נדב איל, טראמפלנד - הפרק הראשון, באתר יוטיוב, ערוץ עשר, יולי 2016 נדב איל, טראמפלנד - הפרק השני, באתר יוטיוב, ערוץ עשר, יולי 2016 נדב איל, טראמפלנד - הפרק השלישי, באתר יוטיוב, ערוץ עשר, יולי 2016 עימות הבחירות הראשון, סרטון באתר יוטיוב (אורך: 1:38:57) עימות הסגנים, סרטון באתר יוטיוב (אורך: 1:45:08) העימות השני בין טראמפ לקלינטון, סרטון באתר יוטיוב (אורך: 1:40:46) העימות השלישי חלק ראשון, סרטון באתר יוטיוב (אורך: 16:35) העימות השלישי, חלק שני, סרטון באתר יוטיוב (אורך: 16:25) העימות השלישי, חלק שלישי, סרטון באתר יוטיוב (אורך: 15:22) העימות השלישי, חלק רביעי, סרטון באתר יוטיוב (אורך: 18:25) העימות השלישי, חלק חמישי, סרטון באתר יוטיוב (אורך: 14:30) העימות השלישי חלק שישי, סרטון באתר יוטיוב (אורך: 11:58) מתיוּ קוֹנְטִינֶטִי (תרגום מאנגלית: צור ארליך), ‏"המהפכה הפופוליסטית", השילוח, גיליון 2, דצמבר 2016 נדב אייל, נוסחת הניצחון לכיבוש ארצות הברית, ידיעות אחרונות, 22 בינואר 2017 הבחירות לנשיאות ארצות הברית 2016, באתר אנציקלופדיה בריטניקה (באנגלית) סך הכול 136,669,237 קולות מתוך כ-245,502,000 בעלי זכות הצבעה "Republican Rand Paul announces 2016 presidential run on website". Reuters. 2015-04-07. נבדק ב-2015-04-13. Hillary Clinton Announces 2016 Presidential Bid, הניו יורק טיימס, 12 באפריל 2015 רויטרס וניו יורק טיימס, סוף היריבות: סנדרס הכריז על תמיכתו בקמפיין קלינטון לנשיאות, באתר הארץ, 12 ביולי 2016 24 Million Watch GOP Debate on Fox News; Most-Watched Cable News Program Ever CNBC Delivers Most Watched Night in Network History, אתר CNBC, ‏19 באוקטובר 2015 RNC suspends partnership with NBC, אתר פוליטיקו, 30 באוקטובר 2015 Democratic Presidential Debate,‏ CNN RNC officially approves Cleveland as 2016 convention host, אתר חדשות CBS First on CNN: 2016 Democratic National Convention in Philadelphia, CNN ניו יורק טיימס, גרדיאן רויטרס, אי-פי ו"הארץ", העימות הנשיאותי הראשון בין קלינטון לטראמפ - דקה אחר דקה, באתר הארץ, 26 בספטמבר 2016 חמי שלו, עימות סגני הנשיא: פנס ניצח את קיין, אבל ייתכן שטראמפ הפסיד, באתר הארץ, 5 באוקטובר 2016 ynet, סערה בעקבות העימות: טראמפ לא התחייב לקבל את תוצאות הבחירות, באתר כלכליסט, 20 באוקטובר 2016 תוצאות הבחירות באתר uselectionatlas.org דיווח הצבעת האלקטורים אתר slate מתאריך 19 בדצמבר 2016 ארבעה אלקטורים שוברים ולא מצביעים לקלינטון ג'ים ברונר, סיאטל טיימס מתאריך 19 בדצמבר 2016 הוואי: שלושה אלקטורים לקלינטון, אחד לסנדרס APnews מתאריך 19 בצבמבר 2016 היסטוריה: אלקטור סורר של קלינטון בוחר בפיית' ספוטד איגל מתאריך 20 בדצמבר 2016 כמה אנשים רשמו כתבו ברני סנדרס בבחירות לנשיאות ספני דוליסון, 16 בנובמבר 2016 Ryan, Missy; Nakashima, Ellen; DeYoung, Karen (29 בדצמבר 2016). "Obama administration announces measures to punish Russia for 2016 election interference". The Washington Post. נבדק ב-30 בדצמבר 2016. {{cite news}}: (עזרה) "Intelligence Report on Russian Hacking". The New York Times. 6 בינואר 2017. p. 11. נבדק ב-8 בינואר 2017. {{cite news}}: (עזרה) Blake, Aaron. "The 11 most important lines from the new intelligence report on Russia's hacking". The Washington Post. נבדק ב-7 בינואר 2017. {{cite news}}: (עזרה) Russia's Role in Election-Year Hacking Director of National Intelligence James Clapper and the heads of the FBI, CIA, and the National Security Agency testified at a hearing on their collective investigation and findings on Russian influence in the 2016 U.S. presidential election., C-SPAN "Top U.S. intelligence official: Russia meddled in election by hacking, spreading of propaganda". 5 בינואר 2017. {{cite web}}: (עזרה) What Obama Said to Putin on the Red Phone About the Election Hack, December 19, 2016, NBC News. Lee, Carol E.; Sonne, Paul (30 בדצמבר 2016). "U.S. Sanctions Russia Over Election Hacking; Moscow Threatens to Retaliate". {{cite web}}: (עזרה) Comey Confirms FBI Probing If Trump Campaign Colluded With Russia,‏ NBC News, 20 במרץ 2017 Mueller charges 13 Russian nationals with interfering in 2016 election, פוליטיקו, 16 בפברואר 2018 גלעד צוויק, כתבה באתר מידה מולר העיד לראשונה בקונגרס על החקירות: הדוח לא מזכה את טראמפ, באתר וואלה, 25 ביולי 2019